Umbes kaks nädalat tagasi siras päike ninale ja Kadrioru pargist läbi jalutades tuli mulle hiilgav mõte pähe. Avastasin, et esimest korda on saabunud niisugune kevad, kus mind ei oota ees ühtegi lõputööd ega karmi eksamisessiooni, lõpuhinnete pärast muretsemist, sisseastumiskatseid ega midagi muud sarnast. Võtsin vastu otsuse nautida selle aasta kevadet täiel rinnal, kogu võimaliku vaba aja vältel ja täpselt nii, nagu mulle endale meeldib.